Pangrèh ngaturi uninga, kasêbut wara-wara ingkang kawrat ing organ ôngka 10, bab anggènipun Narpawandawa badhe damêl Jubileum nummer punika, 1. Tumrapipun para warga ingkang sami botên walêd pambayaripun kontribisi, lajêng badhe dipun kintuni nyatunggal-nyatunggal, kalayan lêlahanan, tumrap para warga ingkang sami walêd, anggènipun ngintunakên manawi sampun sah walêdanipun, II. Tumrap para lêngganan ingkang sampun ambayar rêgining organ taun punika sarta botên gadhah walêdan, ugi badhe dipun kintuni kalayan lêlahanan. Amila para warga saha para lêngganan ingkang dèrèng maringi walêdanipun, kaparênga lajêng nglunasi salêbêtipun wulan Nopèmbêr punika.